La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 14 de febrer de 2019 que són les que els corresponen els números 77/2019 a 94/2019 i que es tramitaran de conformitat amb la valoració de les admissions que s'ha dut a terme.
Es dona per llegida l'acta de la sessió del dia 14 de febrer de 2019, corresponent a la sisena sessió del Ple de 2019.
Proposta de Dictamen 1/2019 sobre la consulta de l'Institut Cartogràfic i Geològic de Catalunya
El senyor Josep Mir, ponent de la Proposta de Dictamen 3/2019, relata el contingut de la consulta formulada per l'Institut Cartogràfic i Geològic de Catalunya i relativa a l'accés a les actes del Consell Rector d'aquest Institut per part del Comitè d'Empresa.
El ponent detalla el contingut de la Proposta de dictamen, exposa la naturalesa de l'Institut Cartogràfic i Geològic de Catalunya i les característiques de la informació que és objecte de la consulta, les actes del Consell Rector, que no estan qualificades com a confidencials per la normativa d'aplicació i proposa per tant l'accés a la informació per part dels representants dels treballadors, incidint fins i tot en el dret reforçat que els pot correspondre en la mesura que és informació relacionada amb l'exercici de les funcions que els corresponen.
Proposta de resolució d'estimació de la Reclamació 293/2018
La senyora Elisabet Samarra, ponent de la Proposta de resolució d'estimació de la Reclamació 293/2018 interposada contra l'Ajuntament de Barcelona relativa a l'accés al desglossament anual de les despeses i factures amb càrrec a les aportacions econòmiques als grups municipals de l'Ajuntament de Barcelona des de l'any 2015-2018, relaciona els elements més destacats d'aquest procediment respecte altres reclamacions interposades en les quals la informació sol·licitada és la mateixa o parcialment coincident, ja sigui d'aquest mateix Ajuntament o d'altres de Catalunya.
Destaca en aquest supòsit la condició de periodista que ostenta la persona reclamant.
El senyor Josep Mir formula una esmena sobre el text de la Proposta a fi de emfasitzar la plena subjecció a la Llei que vincula el Ple de la Corporació que serà introduïda en el text definitiu per la ponent.
Es considera oportú destacar aquesta resolució al web de la Comissió.
Proposta de resolució d'estimació parcial de la Reclamació 341/2018
La senyora Elisabet Samarra, ponent de la Proposta de resolució d'estimació parcial de la Reclamació 341/2018, interposada contra la Fundació Tarragona 2017, i relativa a l'accés a informació de la venda d'entrades dels Jocs del Mediterrani, relaciona els elements de tramitació més destacats i la fonamentació que duu a l'estimació parcial de la reclamació.
La senyora Elisabet Samarra exposa les diferències respecte la reclamació resolta per Resolució 316/2018, de 8 de novembre, respecte la qual presenta importants similituds i identitat de parts i terceres persones.
La informació reclamada és informació que és objecte del contracte entre la Fundació Tarragona 2017 i l'empresa a la qual s'encomana la gestió de la venda d'entrades dels Jocs i per tant, pot ser objecte d'accés, en la mesura que és informació pública.
Tanmateix la reclamació ha de ser estimada parcialment en la mesura que es desestima l'accés a la informació sobre els compradors o destinataris concrets d'entrades per aplicació de les restriccions que imposa la protecció de les dades de caràcter personal.
Proposta de resolució de desestimació de la Reclamació 393/2018
La senyora Elisabet Samarra, ponent de la Proposta de resolució de desestimació de la Reclamació 393/2018 interposada contra l'Ajuntament de Montornès del Vallès en relació amb l'accés a l'expedient d'investigació instat per la persona reclamant o la justificació conforme aquest no es va impulsar, exposa els elements de tramitació que duen a la desestimació de la reclamació, atès que la persona reclamant va sol·licitar informació diferent de la que és objectes de reclamació i pel principi de congruència aquesta ha de ser desestimada.
Proposta de resolució de finalització de la Reclamació 410/2018 per acord de mediació
El senyor Josep Mir, ponent de la Proposta de resolució de finalització de la Reclamació 410/2018 per acord de mediació, plantejada contra el Consorci d'Educació de Barcelona, i que fa referència a la còpia de la licitació del servei de menjador d'una escola pública, així com còpia del contracte signat amb l'empresa, exposa els termes de l'acord de mediació que va ser adoptat per les parts.
Proposta de resolució de finalització de la Reclamació 424/2018 per acord de mediació
El senyor Josep Mir, ponent de la Proposta de resolució de finalització de la Reclamació 424/2018 per acord de mediació plantejada contra el Servei Català de Salut i que fa referència a l'accés a diverses dades sobre l'assistència obstètrica i particularment a indicadors sobre la utilització de l'anestèsia epidural en el complex assistencial i hospitalari a Catalunya, exposa els termes de l'acord de mediació assolit per les parts.
Proposta de resolució de finalització de la Reclamació 501/2018 per pèrdua d'objecte
El senyor Josep Mir, ponent de la Proposta de resolució d'estimació de la Reclamació 501/2018 plantejada contra el Patronat Municipal de Turisme de Tarragona i que fa referència a l'accés a informació sobre els contractes menors del Patronat des del 2015, inclòs, fins a l'actualitat, així com sobre les despeses en publicitat en diferents mitjans de comunicació pels mateixos anys i les retribucions del gerent del Patronat, relaciona els elements més destacats de la tramitació d'aquest procediment que finalitza per pèrdua sobrevinguda del seu objecte, atès que consta a l'expedient que s'ha lliurat la informació reclamada a la part reclamant.
Proposta de resolució d'estimació de la Reclamació 511/2018
El senyor Josep Mir, ponent de la Proposta de resolució d'estimació de la Reclamació 511/2018 plantejada contra l'Ajuntament de l'Escala i que fa referència a informació sobre desnonaments, pobresa energètica, habitatges buits, en mal estat i habitatge social, relaciona els elements aspectes més destacats de la fonamentació de l'estimació de la reclamació i de la informació sol·licitada així com precisa que la part reclamant és una entitat social, la Plataforma d'Afectats per la Hipoteca.
El ponent de la Proposta concreta que en aquest supòsit es considera justificat que s'estengui el termini per elaborar la documentació més enllà del termini habitual de 10 dies que es preveu habitualment, en atenció al volum de la informació demanada i la notable dedicació que requereix atendre les qüestions plantejades, sense que concorri la causa d'inadmissió per tasca complexa d'elaboració.
Es considera convenient destacar aquesta resolució al web de la Comissió.
Proposta de resolució de finalització de la Reclamació 11/2019 per pèrdua d'objecte
El senyor Josep Mir, ponent de la Proposta de resolució d'estimació de la Reclamació 11/2019 plantejada contra el l'Ajuntament de Sant Julià de Vilatorta i que fa referència a l'accés a l'acta inicial favorable que autoritza el funcionament de l'activitat empresarial d'una societat limitada ubicada al municipi, relaciona els elements de tramitació que han dut a la pèrdua de l'objecte de la reclamació, atès que consta que l'Ajuntament ha lliurat a la persona reclamant la informació reclamada.
Proposta de resolució de finalització de la Reclamació 17/2019 per pèrdua d'objecte
El senyor Josep Mir, ponent de la Proposta de resolució d'estimació de la Reclamació 17/2019, plantejada contra el Patronat Municipal de Turisme de Tarragona, i que fa referència a l'accés a l'expedient i a les factures de les despeses que l'Ajuntament de Tarragona ha pagat a la productora del programa Masterchef per la gravació d'un dels programes televisius a la ciutat, relaciona els elements de tramitació que duen a la pèrdua sobrevinguda de l'objecte de la reclamació, ja que consta a l'expedient que durant la tramitació del procediment davant la GAIP s'ha lliurat la informació a la part reclamant.
Proposta de resolució d'estimació de la Reclamació 26/2019
El senyor Josep Mir, ponent de la Proposta de resolució d'estimació de la Reclamació 26/2019 formulada contra l'Ajuntament de Talavera i relativa a l'accés a informació sobre els projectes dels cementiris municipals i la normativa reguladora de la concessió de nínxols, exposa la fonamentació del caràcter estimatori de la Proposta en relació amb l'expedient que és objecte del següent punt de l'ordre del dia, interposat per la mateixa persona reclamant contra el mateix Ajuntament de Talavera.
Es proposa l'estimació del dret d'accés a la informació sol·licitada sense que sigui exigible la precisió per part de la persona reclamant de la informació sol·licitada un cop vençut el termini previst de silenci administratiu positiu.
Proposta de resolució d'estimació de la Reclamació 27/2019
El senyor Josep Mir, ponent de la Proposta de resolució d'estimació de la Reclamació 27/2019 plantejada també contra l'Ajuntament de Talavera i que fa referència a informació sobre els registres de sepultura d'un nínxol concret del cementiri del municipi, exposa la motivació de l'estimació del dret d'accés de la persona reclamant, en la qual concorre un interès de parentiu en accedir a la informació demanada.
Proposta de resolució de finalització de la Reclamació 48/2019 per desistiment
El senyor Josep Mir, ponent de la Proposta de resolució de finalització de la Reclamació 48/2019 plantejada contra la Diputació de Barcelona i relativa a l'accés a qüestionaris amb les observacions de les persones enquestades en una avaluació de riscos psicosocials del centre, exposa que la persona reclamant ha expressat la seva voluntat de desistir del procediment que per tant finalitza, en conseqüència.
Proposta de resolució de finalització de la Reclamació 67/2019 per pèrdua d'objecte
El senyor Josep Mir, ponent de la Proposta de resolució d'estimació de la Reclamació 67/2019 plantejada contra l'Ajuntament d'Aiguaviva i que fa referència a l'accés a informació relativa a la concessió gestió del servei públic d'abastament d'aigua, relaciona els elements de tramitació que duen a la pèrdua sobrevinguda de l'objecte de la reclamació, atès que consta a l'expedient que l'Ajuntament ha facilitat a la persona reclamant la informació sol·licitada.
No hi ha intervencions en el torn obert de paraules.